అరెజో పరిపాలన తరువాత పాలనాబాధ్యతలను చేపట్టిన మెలెండెజ్-క్వినియోన్స్ రాజవంశం పాలన 1913 నుండి 1927 వరకు కొనసాగింది.అధ్యక్షుడు జార్జ్ మెలెండెజ్ తరువాత ప్రభుత్వ మాజీ మంత్రి, రాజవంశానికి విశ్వాసపాత్రుడు అయిన పియో రొమేరో బోస్క్ అధ్యక్షపదవిని స్వీకరించి 1930 లో స్వేచ్ఛాయుతమైన ఎన్నికలను ప్రకటించారు. 1931 మార్చి 1 న ఆర్టురో అరౌజో ప్రభుత్వం అధికారంలోకి వచ్చింది. ఈ ఎన్నికలు దేశంలో మొట్టమొదటిగా స్వేయుతమైన ఎన్నికలుగా గుర్తింపు పొందాయి. ప్రజలు ఎదురుచూసినట్లు ఆర్థిక సంస్కరణలు, భూమి పునఃపంపిణీ జరగక పోవడం ప్రజలకు అరెజో ప్రభుత్వం పట్ల అసంతృప్తిని కలిగించింది. అరెజో ప్రభుత్వం తొమ్మిది నెలల పాటు కొనసాగిన తరువాత ప్రభుత్వానికి రాజకీయ, ప్రభుత్వ నిర్వహణా అనుభవం లేకపోవడం, ప్రభుత్వ కార్యాలయాలను సమర్థవంతంగా ఉపయోగించడం లేదని ఆరోపించిన జూనియర్ సైనిక అధికారులు అరెజోను పదవి నుండి తొలగించారు.

డిసెంబరు 1931 లో, జనరల్ మార్టినెజ్ నేతృత్వంలో జూనియర్ అధికారులు నిర్వహించిన తిరుగుబాటు కార్యక్రమం శాన్ సాల్వడార్ డౌన్‌టౌన్‌లోని 
నేషనల్ ప్యాలెస్ నుండి రెజిమెంట్ ఆఫ్ ఇన్ఫాంట్రీ ప్రారంభించబడింది. కావల్రీ మొదటి జాతీయ సైన్యము, జాతీయ పోలీస్ మాత్రమే అధ్యక్ష పదవికి మద్దతుగా నిలిచింది. అయినప్పటికీ ఆ రాత్రి జరిగిన కొన్ని గంటల పోరాటం తరువాత అధ్యక్షుని మద్దతుదారులు తిరుగుబాటు దళాలకు లొంగిపోయారు.

పేరువెనుక చరిత్ర
విద్య
ఆహారం
అరెజో పాలన